ПАЛАЖЭННЕ

аб школьным вучнёўскім самакіраванні

**1. Агульныя палажэнні**

1.1. Сапраўднае палажэнне вызначае парадак арганізацыі дзейнасці школьнага вучнёўскага самакіравання.

1.2. Вучнёўскі Савет - орган самакіравання навучэнцаў школы;

1.3. Вучнёўскі Савет ажыццяўляе сваю дзейнасць у адпаведнасці з Кодэксам Рэспублікі Беларусь аб адукацыі, Статутам школы, Палажэннем аб школьным вучнёўскім самакіраванні.

**2. Мэта самакіравання**

Рэалізацыя правоў навучэнцаў на ўдзел у кіраванні ўстановай адукацыі, фарміраванне дэмакратычных асноў арганізацыі адукацыйнага працэсу

**3. Задачы самакіравання**

3.1. стварыць умовы для самарэалізацыі навучэнцаў;

3.2. спрыяць развіццю сацыяльнай ініцыятывы, творчасці і адказнасці, камунікатыўных уменняў і навыкаў; набыццё навыкаў кіраўніцкай дзейнасці;

3.3. забяспечыць адносіны супрацоўніцтва вучань-настаўнік.

**4. Правы членаў вучнёўскага самакіравання**

4.1. Права на атрыманне інфармацыі аб арганізацыі адукацыйнага працэсу ў школе.

4.2. Права на адкрытую і матываваную ацэнку поспехаў у навучанні і паводзінах.

4.3. Права на арганізацыю школьнага жыцця, культурных, адукацыйных, спартыўных і забаўляльных мерапрыемстваў у адпаведнасці з уласнымі патрэбамі і магчымасцямі.

4.4. Права ўносіць прапановы ў план выхаваўчай работы школы.

4.5. Права карыстацца арганізацыйнай падтрымкай педагогаў школы;

4.6. Права ўсталёўваць адносіны і арганізоўваць сумесную дзейнасць з органамі вучнёўскага самакіравання iншых устаноў адукацыi;

4.7. Права абіраць і быць абраным у органы вучнёўскага самакіравання школы;

4.8. Права ўдзельнічаць у распрацоўцы Статута школы і іншых лакальных дакументаў установы адукацыі.

**5. Абавязкі членаў вучнёўскага самакіравання**

4.1. Выконваць патрабаванні Статута школы, рашэнні органаў вучнёўскага самакіравання, правілы ўнутранага распарадку для навучэнцаў.

4.2. Паважаць гонар і годнасць удзельнікаў адукацыйнага працэсу.

5.3. Клапаціцца пра гонар школы і працягваць яе традыцыі, аўтарытэт, прэстыж.

5.4. Беражліва адносіцца да школьнай маёмасці, да выкарыстання электрычнасці, вады.

**6. Прынцыпы работы органаў вучнёўскага самакіравання**

6.1. Адкрытасць і даступнасць.

Органы самакіравання адкрытыя для ўсіх членаў вучнёўскага калектыву.

6.2. Добраахвотнасць і творчасць.

Права свабоднага выбару зместу дзейнасці, форм работы.

6.3. Роўнасць і супрацоўніцтва.

У вучнёўскіх калектывах актыў і іншыя члены займаюць роўнае становішча. Члены калектыву ставяцца ў аднолькавыя ўмовы ў арганізацыі і правядзенні сваіх спраў. Першасныя калектывы будуюць узаемаадносіны на аснове супрацоўніцтва і раўнапраўнага партнёрства.

6.4. Бесперапыннасць і перспектыўнасць.

Органы вучнёўскага самакіравання дзейнічаюць на працягу ўсяго адукацыйнага працэсу ва ўстанове адукацыі.

6.5. Абарона правоў і інтарэсаў вучняў у розных сферах жыццядзейнасці: вольны час, вучоба, разнастайныя віды творчасці.

**7. Структура органаў вучнёўскага самакіравання**

Вучнёўскае самакіраванне ў школе ўключае некалькі ўзроўняў:

1 ўзровень - індывідуальны.

Кожны навучэнец мае права выбірацца і быць абраным у органы вучнёўскага самакіравання з улікам асабістага жадання і рэкамендацый класнага кіраўніка, а таксама праяўляць ініцыятыву пры правядзенні любой справы, як класнага, так і агульнашкольнага мерапрыемства.

2 ўзровень - узровень першаснага калектыва.

Усе навучэнцы школы з'яўляюцца членамі калектыва класа, таму асноўныя пытанні, звязаныя з жыццядзейнасцю, вырашаюцца ў першасным калектыве. Усе члены класа, згодна са сваім інтарэсам, выбіраюць сабе накірунак дзейнасці, якім збіраюцца займацца. Кожны клас выбірае са свайго складу старасту і намесніка старасты, адказных па сектарах. Савет класа адказвае за справы ўнутры класа, за ўдзел у агульнашкольных справах; рыхтуе інфармацыю і прапановы ў вышэйстаячыя органы самакіравання. Вышэйшым органам самакіравання ў класе з'яўляецца Агульны сход класа, які збіраецца раз у месяц і дзе плануецца работа калектыва класа, падводзіцца вынік работы за пэўны прамежак часу, выбіраюцца прадстаўнікі для ўдзелу ў вучнёўскім савеце школы.

На гэтым узроўні вучнёўскае самакіраванне ўзаемадзейнічае непасрэдна з класным кіраўніком.

2 узровень - узровень калектыву школы.

Вышэйшым органам вучнёўскага самакіравання з'яўляецца вучнёўскі савет, які збіраецца адзін раз у месяц (першы ў верасні месяцы), для вырашэння ўсіх пытанняў жыцця вучнёўскага калектыву:

* зацвярджае Палажэнне аб вучнёўскім самакіраванні і ўносіць у яго змяненні;
* складае план работы на год;
* складае план пасяджэнняў Школьнага вучнёўскага савета на год.

Узначальвае Школьнае вучнёўскае самакіраванне старшыня, які выбіраецца на агульнашкольным галасаванні тэрмінам на адзін год.

Работа школьнага вучнёўскага самакіравання падзелена на

сектары: сектар «Спадчына», сектар «Спарта», сектар «Гульня - справа сур'ёзная» , сектар работы з малодшымі школьнікамі, сектар «ДОМ».

Школьны Савет вучнёўскага самакіравання вызначыў пяць асноўных напрамкаў дзейнасці:

* сектар «Гульня - справа сур'ёзная» (падрыхтоўка і правядзенне культурно-масавых мерапрыемстваў: вечароў адпачынку, конкурсных праграм, святаў, фестываляў і г.д.);
* сектар «Спадчына» (грамадзянска-патрыятычнае выхаванне, засваенне і адраджэнне нацыянальных і культурных традыцый);
* сектар «ДОМ» (выхаванне талерантных адносін да іншых людзей, развіццё дзіцячай дабрачыннасці і міласэрнасці; праца з людзьмі якія маюць патрэбу ў клопаце і дапамозе);
* сектар «Спарта» (спартыўна-аздараўленчае выхаванне, арганізацыя работы спартыўных секцый, спаборніцтваў, дзён здароўя і г.д.).
* сектар работы з малодшымі школьнікамі (дапамога малодшым, клопат пра старэйшых).

Старшыня вучнёўскага Савета выбіраецца з членаў Савета галасаваннем на першым пасяджэнні.

Старшыня вучнёўскага Савета каардынуе працу малых ініцыятыўных груп, вядзе пасяджэннi Савета, прымае ўдзел на нарадах пры дырэктары школы, дзе абмяркоўваюцца пытанні жыццядзейнасці калектыву навучэнцаў.

Вучнёўскі Савет узаемадзейнічае з педагогамі і бацькамі, са старшынёй Савета школы.

8. Узаемадзеянне органаў вучнёўскага самакіравання.

Ўзаемадзеянне ажыццяўляецца з адміністрацыяй і настаўнікамі школы, моладзевымі і дзіцячымі грамадскімі аб'яднаннямі раёна, органамі самакіравання іншых устаноў адукацыі.

9. Органы вучнёўскага самакіравання і педагагічны калектыў

9.1. Педагагічны калектыў стварае ўмовы для актыўнасці і творчасці, аказвае дапамогу ў навучанні стымулявання ў вучняў цікавасці і жадання да выканання грамадскіх даручэнняў, развіццю сацыяльнай ролі навучэнцаў, спецыяльным арганізатарскім ведам, уменням i навыкам;

9.2. Супрацоўніцтва педагогаў і навучэнцаў ажыццяўляецца пры арганізацыі і правядзенні масавых спраў, творчых і дзелавых гульняў, сумесных абмеркаваннях пытанняў жыцця школы, на педсаветах, сходах, нарадах;

9.3. За органамі вучнёўскага самакіравання ў якасці куратараў замацоўваюцца педагагічныя работнікі;

9.4. Педагагічны калектыў (дырэктар, яго намеснік, класныя кіраўнікі і настаўнікі) аказваюць органам вучнёўскага самакіравання, іх лідэрам неабходную дапамогу, але не падмяняюць іх;

9.5. Педагогі могуць звяртацца з той ці іншай просьбай або прапановай да органаў вучнёўскага самакіравання, выказваць свае заўвагі па іх рабоце, але рашэнні органы вучнёўскага самакіравання прымаюць самі;

9.6. Педагогі не могуць адмяняць рашэнні вучнёўскага самакіравання, але могуць абскардзіць іх у вышэйстаячых органах Самакіравання (самі ці праз дырэктара школы);

9.7. Калі ШВС праводзяць закрыты сход, яны абавязаны ў той жа дзень інфармаваць кіраўніка аб прынятых сходам рашэннях.

10. Дакументацыя органаў вучнёўскага самакіравання

10.1. Палажэнне.

10.2. План работы ШВС на год.

10.3. План пасяджэнняў Школьнага Вучнёўскага Савета.